എന്ജിനിയറിങ് കോളേജുകളിലെ 961 അധ്യാപകര് അയോഗ്യര് സി.എ.ജി. റിപ്പോര്ട്ട് Latest സാങ്കേതിക സര്വകലാശാലയില് അഫിലിയേറ്റ് ചെയ്തിട്ടുള്ള എന്ജിനിയറിങ് കോളേജുകളിലെ 961 അധ്യാപകര് അയോഗ്യരാണെന്ന് കണ്ട്രോളര് ആന്ഡ് ഓഡിറ്റര് ജനറല് റിപ്പോര്ട്ട്. സര്ക്കാരിനും സാങ്കേതിക സര്വകലാശാലയ്ക്കുമാണ് സി.എ.ജി. റിപ്പോര്ട്ട് നല്കിയത്. സര്ക്കാര് എന്ജിനിയറിങ് കോളേജുകളില് 93, എയ്ഡഡ് കോളേജുകളില് 49, സര്ക്കാര് നിയന്ത്രിത സ്വാശ്രയ കോളേജില് 69, സ്വകാര്യ സ്വാശ്രയ കോളേജുകളില് 750 എന്നിങ്ങനെ അയോഗ്യരായ അധ്യാപകരുണ്ടെന്നാണ് സി.എ.ജി. കണ്ടെത്തിയത്. സ്വകാര്യ സ്വാശ്രയ കോളേജുകളില് മാത്രം അസോസിയേറ്റ് പ്രൊഫസര്487, പ്രിന്സിപ്പല്4, പ്രൊഫസര്259 എന്നിങ്ങനെയുള്ള നിയമനങ്ങള് മാനദണ്ഡം മറികടന്നെന്നാണ് കണ്ടെത്തിയിട്ടുള്ളത്. ഇതേത്തുടര്ന്ന്, സംസ്ഥാനത്തെ എന്ജിനിയറിങ് കോളേജുകളില് നിയമിക്കപ്പെട്ട അധ്യാപകരുടെ യോഗ്യതകള് സംബന്ധിച്ച വിവരങ്ങള് സാങ്കേതിക സര്വകലാശാല രജിസ്ട്രാര് കോളേജ് പ്രിന്സിപ്പല്മാരോട് രേഖാമൂലം ആവശ്യപ്പെട്ടു. ഓള് ഇന്ത്യ കൗണ്സല് ഫോര് ടെക്നിക്കല് എജ്യുക്കേഷന് 2019ല് പുറത്തിറക്കിയ മാനദണ്ഡങ്ങള് മറികടന്ന്, യോഗ്യതകളില് സര്ക്കാര് ഇളവുകള് നല്കിയിരുന്നു. അസോസിയേറ്റ് പ്രൊഫസര്, പ്രൊഫസര്, പ്രിന്സിപ്പല് എന്നീ തസ്തികകളുടെ യോഗ്യതാ മാനദണ്ഡങ്ങളില് സര്ക്കാര് തന്നെയാണ് പലപ്പോഴായി ഇളവുകള് അനുവദിച്ചത്. 2019ലെ എ.ഐ.സി.ടി.ഇ. മാനദണ്ഡമനുസരിച്ച് അസോസിയേറ്റ് പ്രൊഫസര്, പ്രൊഫസര്, പ്രിന്സിപ്പല് എന്നിവരുടെ നിയമനത്തിന് പി.എച്ച്.ഡി. നിര്ബന്ധമാണ്. നേരത്തേ അസോസിയേറ്റ് പ്രൊഫസറായി സ്ഥാനക്കയറ്റം ലഭിക്കുന്നവര് അതിനുശേഷം ഏഴുവര്ഷത്തിനുള്ളില് പിഎച്ച്.ഡി. എടുത്താല് മതിയായിരുന്നു. സ്ഥാനക്കയറ്റത്തിന് പിഎച്ച്.ഡി. വേണമെന്ന് എ.ഐ.ടി.സി.ടി.ഇ. നിര്ദേശം പുതുക്കിയതോടെ ഒട്ടേറെപ്പേര് കോടതിയെ സമീപിച്ചെങ്കിലും എ.ഐ.സി.ടി.ഇ. മാനദണ്ഡം സുപ്രീം കോടതി ശരിവെച്ചു. English Summary : 961 engineering college teachers not sufficiently qualified report